З 10 красавіка да 10 кастрычніка праходзіць і традыцыйная працоўная акцыя “Маладосць. Традыцыі. Будучыня”. Сродкі, сабраныя падчас акцыі, будуць накіраваны на рамонт, рэстаўрацыю і аднаўленне мемарыяльных комплексаў, месцаў баявой і воінскай славы Першай сусветнай і Вялікай Айчыннай войнаў, пахаванняў воінаў і партызан, пахаванняў у месцах масавай гібелі грамадзянскага насельніцтва. Падобныя месцы аб’яўлены аб’ектамі маладзёжнай увагі, а ўдзел у акцыі прымуць, зразумела, і байцы студэнцкіх атрадаў. Так, на рэканструкцыю мемарыяльнага комплексу “Прарыў” ва Ушацкім раёне Віцебскай вобласці плануецца накіраваць 30 мільёнаў рублёў, на рэканструкцыю мемарыяльнага комплексу “Камсамольцам і моладзі Любаншчыны” — 20 мільёнаў, рэканструкцыю мемарыяла “Героям Дняпроўскай бітвы” ў гарадскім пасёлку Лоеў — таксама 20 мільёнаў рублёў, на рэканструкцыю сквера імя Марата Казея ў Мінску — 40 мільёнаў.